b'\n_START_ARTICLE_\nPartit Dem\xc3\xb2cratic del Jap\xc3\xb3\n_START_SECTION_\nHist\xc3\xb2ria\n_START_PARAGRAPH_\nEl Partit Dem\xc3\xb2crata del Jap\xc3\xb3 va ser fundat el 27 d\'abril de 1998, el nou partit comen\xc3\xa7\xc3\xa0 amb 93 membres a la cambra dels representants y 38 a la cambra dels consellers, en la primera convenci\xc3\xb3 del partit es design\xc3\xa0 l\'ex ministre de benestar social Naotso Kan com a president del partit i a l\'exprimer ministre Tsutomu Hata com a secretari general._NEWLINE_El 24 de setembre de 2003 el Partit Dem\xc3\xb2crata es fusiona amb un petit partit de centredreta el Patit Liberal d\'Ichir\xc5\x8d Ozawa aquesta decisi\xc3\xb3 va ser presa en vistes a les eleccions de 2003, aquesta fusi\xc3\xb3 report\xc3\xa0 immediatament 8 escons m\xc3\xa9s al PDJ (els que ja tenia el Partit Liberal)._NEWLINE_A les eleccions del 2003 el PDJ va obtenir un total de 178 escons, per davall de les expectatives del mateix partit, no obstant queda demostrada aix\xc3\xad la for\xc3\xa7a del nou partit. Arran d\'un esc\xc3\xa0ndol Naoto Kan va haver de dimitir, el seu substitut com a president del partit va ser el liberal moderat Katsuya Okada._NEWLINE_A les eleccions del 2004 a la cambra de consellers per primera vegada el PDJ supera en nombre de vots al PLD, per\xc3\xb2 el sistema de repartiment d\'escons va fer que el PDJ nom\xc3\xa9s n\'obtingu\xc3\xa9s 79 pels 114 del PLD, per\xc3\xb2 una vegada m\xc3\xa9s el PDJ demostrava que podia arribar a guanyar al PLD._NEWLINE_El 2005 a les eleccions anticipades convocades per Junichiro Koizumi a causa de les protestes pel seu pla de privatitzaci\xc3\xb3 de l\'empresa postal japonesa el PDJ va sofrir un gran rev\xc3\xa9s al perdre 62 dels seus representants a la Dieta, a la vista dels resultats Katsuya Okada va dimitir doncs havia prom\xc3\xa8s una victori\xc3\xa0 del PDJ i portar-lo al poder. Va ser reempla\xc3\xa7at per Seiji Maehara._NEWLINE_Maehara va estar al front del partit durant mig any, va liderar les cr\xc3\xadtiques al partit del govern del president Junichiro Koizumi, sobretot en l\'esc\xc3\xa0ndol de les connexions entre els membres del PLD i l\'empresa Livedoor per\xc3\xb2 en intentar utilitzar un correu electr\xc3\xb2nic fals per establir aquest vincle va deixar molt malmesa la reputaci\xc3\xb3 de Maehara, Maehara va haver d\'acabar dimitint el 31 de mar\xc3\xa7 de 2006 El 7 d\'abril del mateix any es varen celebrar eleccions per elegir al nou l\xc3\xadder del partit, resulta elegit Ichir\xc5\x8d Ozawa._NEWLINE_A les eleccions a la cambra dels consellers del 2007 on es renovaven la meitat dels escons d\'un total de 242 el PDJ aconsegu\xc3\xad 60 dels 121 escons que es renovaven._NEWLINE_Ozawa va haver de dimitir com a l\xc3\xadder del partit el maig del 2009 a causa d\'un esc\xc3\xa0ndol amb la recaptaci\xc3\xb3 de fons, el succe\xc3\xad a la presid\xc3\xa8ncia del partit Yukio Hatoyama, Ozawa pass\xc3\xa0 a ser secretari general del partit.\n_START_SECTION_\nFilosofia\n_START_PARAGRAPH_\nEl partit Dem\xc3\xb2crata est\xc3\xa0 totalment en contra de l\'statu quo i dels governs del PLD, el PDJ sost\xc3\xa9 que la burocr\xc3\xa0cia japonesa \xc3\xa9s massa gran i ineficient, el partit dem\xc3\xb2crata vol acabar amb la presa de decisions en base als interessos creats i crear un nou sistema m\xc3\xa9s flexible i eficient._NEWLINE_El partit Dem\xc3\xb2crata argumenta que el lliure mercat \xc3\xa9s el millor sistema per el Jap\xc3\xb3, la postura que ells defensen \xc3\xa9s que el PDJ representa als "ciutadans, consumidors i als que paguen impostos" sense afavorir ni el lliure mercat ni l\'estat del benestar, concebent l\'actuaci\xc3\xb3 del govern com una actuaci\xc3\xb3 limitada per afavorir l\'autosufici\xc3\xa8ncia dels individus._NEWLINE_El Partit Dem\xc3\xb2crata pret\xc3\xa9n establir un govern m\xc3\xa9s transparent, amb una estructura m\xc3\xa9s descentralitzada donant major protagonisme als organismes locals, afavorint aix\xc3\xad una societat m\xc3\xa9s justa i amb regles m\xc3\xa9s justes. El partit dem\xc3\xb2crata pret\xc3\xa9n introduir a la constituci\xc3\xb3 "la sobirania popular, el respecte als drets humans i el pacifisme" Tenir una pol\xc3\xadtica internacional de no-intervenci\xc3\xb3, per la coexist\xc3\xa8ncia m\xc3\xbatua i per restaurar la confian\xc3\xa7a del m\xc3\xb3n en el Jap\xc3\xb3._NEWLINE_D\'entre les propostes del PDJ es poden destacar: la reestructuraci\xc3\xb3 de l\'administraci\xc3\xb3 p\xc3\xbablica, l\'assignaci\xc3\xb3 de 26.000 Yen per fill, retallar l\'impost del gas, ajudes per als agricultors, matr\xc3\xadcules gratu\xc3\xaftes per les escoles secund\xc3\xa0ries p\xc3\xbabliques, la prohibici\xc3\xb3 del treball temporal al sector industrial, apujar el salari m\xc3\xadnim en 1000 Yen i congelar els impostos durant els pr\xc3\xb2xims 4 anys.'